《与郛郎作骨董羹四首》
宋代·释慧空

诗人例穷无可佳，借蔬贷粟东西家。
胸中一字不疗馁，奈此满箧皆云霞。
郛郎之贫亦相似，眼高视世如空花。
两翁相值且相煦，薄糁藜羹终胜茶。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。